कक्राझार सहरनि बड’फा नोगोराव थानाय बड’लेण्ड हायुङारि गौथुमनि सेक्रेटारियेत सावराय जथुम नब्लांआव बिटिसिनि मोनथाम बिफाननि जौगालु बिथांखिफोरखौ मावफुंनायनि सायाव गुवारै सावराय ज्लायो। गाहायै आबाद बिफान, ना फिसिग्रा बिफान आरो जुनार फिसिग्रा बिफाननि मावफुं सोद्रोमा आरो गोजौ थाखोनि बिबानगिरि आरो बिटिसिनि गाहाइ मावफुंगिरि प्रमद बर’जों गुवारै सावराय ज्लायो। बे हाबाफारियावनो बिटिसिनि प्रिन्सिपाल सेक्रेटारि सान्तानु गतमारेजों लोगोसे गुबुन गुबुन बिफाननि गोजौ थाखोनि बिबानगिरि आरो बिटिसिनि आबाद बिफाननि मावफुं सोद्रोमा घनश्याम दास, ना फिसिग्रा बिफाननि मावफुं सोद्रोमा राकेस ब्रह्म आरो सावस्रि बिफाननि मावफुं सोद्रोमा अरुप कुमार दे सम्पकआबो बाहागो लायो।